พรูเด็นเชียลเพิ่ม พันธมิตรธนาคาร
พรูเด็นเชียลเล็งหาพันธมิตรธนาคารเพิ่ม ดันธุรกิจเติบโตในยุคสังคมไทยขยายตัว
9 ก.พ. 2560

พรูเด็นเชียลเล็งหาพันธมิตรธนาคารเพิ่ม ดันธุรกิจเติบโตในยุคสังคมไทยขยายตัว
นายอาเธอร์ เจ เบลเฟอร์ ประธานเจ้าหน้าที่บริหาร บริษัท พรูเด็นเชียล ประกันชีวิต (ประเทศไทย) เปิดเผยว่า ในปีนี้บริษัทยังมองหาพันธมิตรที่เป็นธนาคารเพิ่มเติม เพื่อขยายฐานธุรกิจให้เติบโตอย่างต่อเนื่อง โดยเศรษฐกิจไทยมีโอกาสที่จะเติบโตได้อีกมากรวมถึงธุรกิจประกันชีวิตมีแนวโน้มที่จะขยายตัวไปในทิศทางเดียวกับภาพรวมเศรษฐกิจ
นอกจากนี้ สังคมไทยเป็นสังคมครอบครัวขยายเพิ่มขึ้นอย่างรวดเร็ว และได้ให้ความสำคัญกับการวางแผนการเงินเพื่อครอบครัวสูงขึ้น ทั้งกลุ่มที่มีครอบครัว กลุ่มคนโสดที่วางแผนการเงินเพื่อรองรับชีวิตวัยเกษียณ และวางแผนการเงินเพื่อดูแลพ่อแม่
ทั้งนี้ ในปัจจุบันบริษัทมีการขายประกันชีวิตผ่านธนาคารธนชาตและธนาคารยูโอบีเป็นหลัก โดยทั้งสองธนาคารมีสาขาครอบคลุมทั่วประเทศ สามารถให้บริการประชาชนได้อย่างทั่วถึง แต่ยังมีโอกาสในการเติบโตได้อีกหากได้พันธมิตรใหม่เพิ่มขึ้น ซึ่งในปีนี้ยังให้ความสำคัญกับการเติบโตของรายได้จากช่องทางธนาคารและช่องทางตัวแทนอย่างต่อเนื่อง